Срѓан Керим со Бан Ки Мун
**Срѓан Керим** — македонски политичар, поранешен амбасадор, министер и Претседател на 62-то заседание на Генералното собрание на Обединетите нации од 18 септември 2007 до 16 септември 2008.

Детство и фамилија
------------------

Срѓан Керим е роден во Скопје на 12 декември во семејството на Олга и Асан Керим. Заедно со неговата сестра Сузана, поголемиот дел од детството го поминуваат во Скопје, Истанбул, Минхен и Белград. Учи средно католичко училиште во Минхенската „Theresien Gymnasium" како и во Петта Белградска Гимназија во Белград. Дипломира на Факултетот за економија при Универзитетот во Белград во 1971 г. и докторира на тема од интернационална економија во 1982 
Од јазици зборува англиски, германски, француски и хрватски.

Дипломат
--------

Помеѓу 1976 и 1978 г. Керим бил член на Претседателството на Младинската Федерација на Југославија и Претседател на Комитетот за надворешна политика. Во 1986 г. бил именуван за Министер за надворешни економски односи во Владата на Социјалистичка Република Македонија извршувајќи ја функцијата сè до 1989 г.

По осамостојувањето на Република Македонија Керим бил амбасадор на Република Македонија во Германија (1994-2000), во Швајцарија и Лихтенштајн (1995-2000).

**Мултилатерална дипломатија**

Првата должност на Керим поврзана со мултилатералната диплoматија била како Советник на Претседателот на шестата сесија на Конференцијата на Обединетите Нации на тема Трговија и Развој (UNCTAD VI), одржана во Белград 1983 г.

Од 1988 до 1991, бил Заменик Министер и портпарол на Федералното Министерство за надворешни работи на Федеративна Република Југославија, задолжен за мултилатерални односи (вклучувајќи го учеството во активности на ОН, Г-77 како и Движењето на неврзаните земји).

Во 1990 бил дел од тимот одговорен за подготовка и учество на првата ОБСЕ конференција за економска соработка одржана во Бон. Тој учествувал и во преговорите со ЕУ (тогашна ЕК) во Договорот за Соработка помеѓу Југославија и Европа (1989 – 1991).

За време на неговиот мандат како амбасадор во Германија тој исто така служеше како Специјален Претставник на Пактот за стабилност за Југоисточна Европа (1999-2000).

Од 2000 до 2001 г. Д-р Керим беше Министер за надворешни работи во Владата на Република Македонија, во чиј мандат исто така беше и претседавач со Југоисточно Европска Инцијатива за Соработка (2000-2001). Во овој период Република Македонија го потпишува Договорот за стабилизација и асоцијација со ЕУ.

Потоа бил назначен за Амбасадор и Постојан Претставник на Република Македонија во Обединетите Нации во Њуjорк (2001-2003). За време на овој мандат ја извршувал и функцијата на потпретседавач на Меѓународната конференција за финансирање развојот (Монтереј, 2002) како и на Светскиот Самит за одржлив развој (Јоханесбург, 2002). Дополнително, тој бил член на групата олеснувачи на Претседателот на 56то Заседание на Генералното Собрание на ОН, фокусирајќи се на реформите во ОН, и беше ко-организатор на Регионалниот Форум за Дијалог на Цивилизациите (Охрид, 2003).

На 24 мај 2007, тој е избран за претседател на 62-то Заседание на Генералното собрание на ОН со мандат од 1 година. Приоритети на ова заседание на Генералното Собрание на ОН биле: Справување со климатските промени, Финансирање на развојот, Имплементација на глобалната стратегија за контра-тероризам, Спроведување реформи во ОН и Продолжување на мерките за постигнување на Милениумските развојни цели.

Помеѓу 2008 и 2009 тој беше Специјален пратеник на Генереланиот Секретар на ОН за климатски промени.

Од 2008 год Д-р Керим е член на Советот на поранешни претседатели на Генералното Собрание на ОН.

На функцијата го наследува Никарагванецот Мигел д'Еското Брокман.

Стопанственик
-------------

Помеѓу 1992 и 1994 Д-р Керим бил Потпретседател на „Copechim – France**"** во Париз.

Во 2003 е назначен како Специјален Претставник на WAZ Media Group за Југоисточна Европа и Генерален Директор на „Ost Holding GmbH," со седиште во Виена. Од 2003 до 2012 година тој беше Генерален Директор на подружницата „Медиа Принт Македонија." Во 2004 г. тој бил назначен и како Претседавач на Одборот на подружницата на WAZ Media Group „Весници и списанија Политика" во Белград и ја извршувал оваа функција до 2007 г. Помеѓу 2008 и 2012 тој исто така бил и член на Одборот на Хрватска подружница „Europa Press Holding." Помеѓу 2004 и 2007 Д-р Керим беше Претседател на Македонско-Германската Асоцијација за Економија, а од 2008 ја извршува оваа функција во почесно својство**.**

Од 2012 година д-р Керим е претседател на Одборот на Директори на „Медиа Принт Македонија."

Професор и академик
-------------------

Академската кариера на д-р Керим започнува во 1972 г. на Економскиот Факултет при Универзетот во Белград како Асистент, а подоцна и како професор на катедрата за Меѓународни економски односи.

Во периодот на последната декада тој оддржал повеќе од 100 предавања на меѓународни конференции на теми: глобализација, економии во подем, одржлив развој, климатски промени на универзитетите ширум светот меѓу кои Универзитетот Њуjорк и Универзитетот во Хамбург. Од 2011 до 2014 г. Тој бил професор по меѓународна економија и меѓународни односи при Универзиетот ФОН, а моментално, тој е професор по предметот Развој на глобален бизнис при Универзитетот на Југоисточна Европа во Македонија.

Срѓан Керим има звање доктор по економски науки од Економскиот Факултет при Универзитетот во Белград.

Писател и уметник
-----------------

Д-р Керим е автор на 11 книги, на теми од меѓународна политика, економија и младите вклучувајќи една збирка поезија, меѓу кои: 

* „*Мостови кон иднината - меѓународните односи на преминот од 20 кон 21 век*", „Матица македонска", Скопје, 2005
* *„Обраќања"*, „Матица македонска", Скопје, 2010

Кандидат за Генерален секретар на Обединетите нации
---------------------------------------------------

Срѓан Керим е кандидат за следен Генерален секретар на ООН кој ќе го наследи Бан Ки Мун, со почеток на мандат во 2017 година. Тој беше првиот кандидат кој а достави својата кандидатура. Приоритети кои др. Керим ги предлага се: Демократско владеење и реформа на ООН; Безбедност; Одржлив развој и климатски промени; Родова рамноправност, образование и граѓанско учество; и, Миграции. По принципот на ротација, следниот Генерален секретар би требало да дојде од Источноевропската група, на која и припаѓа Република Македонија. Владата на Република Македонија официјално објави во септември дека ја стои зад кандидатурата на Срѓан Керим за Генерален секретар на ООН.

Одликувања и награди
--------------------

Д-р Керим е наградуван со повеќе одликувања, вклучувајќи ги:

**2013**    Државната награда „11 Октомври" за животно дело во областа на науката и образованието, Република Македонија

**2008**    United Nations Millennium Development Goals Award

**2008**    The Knight Grand Cross Order of Merit of the Italian Republic

**2008**    The Grand Cross of Merit with star of the Federal Republic of Germany

**2008**    Grand Decoration of Honor in Gold with Sash for Services to the Republic of Austria

**2008**    Golden Medal of Honor of the OIER (Organization for International Economic Relations)

**2008**    Great Cross of Merit with brilliants of the Principality of Liechtenstein

**2008**    Kentucky Colonel, Highest decoration of the State of Kentucky, USA

**2008**    Grand Cross of Merit Melitensi Special Class of the Sovereign Order of Malta

**2008**    Honorary degree of the L.N. Gumilyov Eurasian National University in Astana, Kazakhstan

**2007**    Honorable Decoration for Merit of the Republic of Albania

Наводи
------

1. ↑  „Balkan diplomat seeks to open UN doors". *BBC News*. 2007-11-08. Посетено на 2010-05-23.
2. ↑  „ПРОМОВИРАНА КНИГА ОД СРЃАН КЕРИМ Обид за анализа на турбулентниот 20 век". Време. 19 октомври 2005. Архивирано од изворникот на 2011-07-21. Посетено на 2010-09-15.
3. ↑  „Промоција на „Обраќања" од д-р Срѓан Керим". Вест. 2010. Архивирано од изворникот на 2011-07-15. Посетено на 2010-09-15.

Надворешни врски
----------------

* Официјална страница од неговата кандидатура Архивирано на 29 септември 2007 г.
* Официјална страница на Претседателот на Генералното собрание на ОН

| Политички функции
 |
| --- |
| Претходник**Александар Димитров** | **Министер за надворешни работи на Македонија**2000-2001 | Наследник**Илинка Митрева** |

|  |  |  |  |  |  |
| --- | --- | --- | --- | --- | --- |
| 

| * п
* р
* у
Министри за надворешни работи на Македонија |
| --- |
|  |
|  | Малески (1991-1993)  **·**  Црвенковски (1993-1996)  **·**  Фрчкоски (1996-1997)  **·**  Ханџиски (1997-1998)  **·**  Димитров (1998-2000)  **·**  Керим (2000-2001)  **·**  Митрева (2001)  **·**  Чашуле (2001-2002)  **·**  Митрева (2002-2006)  **·**  Милошоски (2006-2011)  **·**  Попоски (2011-2017)  **·**  Димитров (2017-2020)  **·**  Османи (2020-) |  |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Состав на Владата на Република Македонија (1998-2002) |
| --- |
|  |
| Премиер  | Љубчо Георгиевски |  |
|  |
| Вицепремиери | Доста Димовска \* Радмила Кипријанова-Радовановиќ \* Бедредин Ибраими \* Васил Тупурковски \* Џевдет Насуфи \* Кемал Муслиу \* Зоран Крстевски \* Илија Филиповски |
|  |
| Ресорни министри | **Надворешни работи**: Александар Димитров \* Срѓан Керим \* Илинка Митрева \* Слободан Чашуле  **·**  **Одбрана**: Никола Кљусев \* Љубен Пауновски \* Владо Бучковски \* Владо Поповски  **·**  **Внатрешни работи**: Павле Трајанов \* Доста Димовска \* Љубе Бошкоски  **·**  **Правда**: Владо Камбовски \* Џевдет Насуфи \* Иџет Мемети   **·**  **Транспорт и врски**: Боби Спирковски \* Љупчо Балкоски  **·**  **Финансии**: Борис Стојменов \* Никола Груевски  **·**  **Трговија**: Никола Груевски \* Милијана Даневска  **·**  **Економија**: Жанко Чадо \* Михајло Толевски \* Борко Андреев \* Бесник Фетаи  **·**  **Развој**: Милијана Даневска \* Трајко Славески  **·**  **Земјоделство**: Владимир Џабирски \* Марјан Ѓорчев  **·**  **Труд и социјална политика**: Бедредин Ибраими  **·**  **Образование**: Ненад Новковски \* Гале Галев  **·**  **Наука**: Мерие Рушани \* Ненад Новковски  **·**  **Култура**: Димитар Димитров \* Љубен Пауновски \* Ганка Самоиловска - Цветанова  **·**  **Здравство**: Стојан Богданов \* Петар Милошевски \* Ѓорѓи Оровчанец  **·**  **Млади и спорт**: Георги Боев  **·**  **Информација**: Реџеп Златку \* Веби Беџети  **·**  **Животна средина**: Тони Поповски \* Владимир Џабирски  **·**  **Градежништво**: Душко Кадиевски  **·**  **Локална самоуправа**: Џевдет Насуфи \* Џамаил Саити \* Фаик Арслани |
|  |
| Министри без ресор | Ѓорѓи Наумов \* Аднан Ќахил \* Сервет Авзиу \* Ернад Фејзуллаху \* Џевдет Насуфи \* Зоран Крстевски \* Радован Стојкоски |
|  |
| **Претседател на Собранието на Република Македонија**: Саво Климовски \* Стојан Андов |

 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 119076110
* LCCN: n84208998
* ISNI: 0000 0000 8415 1578
* GND: 123715849
* SUDOC: 120521040
* NKC: jx20090811021

 |

 |